CELEX: 22022D0412
Language: hu
Date: 2022-03-08 00:00:00
Title: Az Eu–Izrael Társulási Tanács 1/2022 ajánlása (2022. március 8.) az EU–Izrael cselekvési terv meghosszabbításának jóváhagyásáról [2022/412]

2022.3.11.   
               
               
                  HU
               
               
                  Az Európai Unió Hivatalos Lapja
               
               
                  L 84/43
               
            
         AZ EU–IZRAEL TÁRSULÁSI TANÁCS 1/2022 AJÁNLÁSA
         (2022. március 8.)
         az EU–Izrael cselekvési terv meghosszabbításának jóváhagyásáról [2022/412]
         AZ EU–IZRAEL TÁRSULÁSI TANÁCS,
         tekintettel az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodásra (1),
         mivel:
         
                     (1)
                  
                  
                     Az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodást (a továbbiakban: az euromediterrán megállapodás) Brüsszelben, 1995. november 20-án aláírták, és az 2000. június 1-jén hatályba lépett.
                  
               
                     (2)
                  
                  
                     Az euromediterrán megállapodás 69. cikke feljogosítja a Társulási Tanácsot arra, hogy határozatokat hozzon és megfelelő ajánlásokat tegyen.
                  
               
                     (3)
                  
                  
                     A Társulási Tanács eljárási szabályzatának 10. cikke lehetőséget biztosít arra, hogy az ülések között írásbeli eljárásban hozzanak határozatokat vagy tegyenek ajánlásokat, ha erről a felek megállapodnak.
                  
               
                     (4)
                  
                  
                     Az EU–Izrael cselekvési terv három évvel történő meghosszabbítása alkalmat fog nyújtani a feleknek arra, hogy folytassák együttműködésüket a következő években, többek között a partnerségi prioritásokról szóló esetleges tárgyalások révén,
                  
               ELFOGADTA A KÖVETKEZŐ AJÁNLÁST:
         
            1. cikk
            A Társulási Tanács – írásbeli eljárásban eljárva – azt ajánlja, hogy hosszabbítsák meg az EU–Izrael cselekvési tervet ezen ajánlás elfogadásának napjától számított három évvel.
         
         
            2. cikk
            Ez az ajánlás az elfogadásának napján lép hatályba.
         
         
            Kelt Brüsszelben, 2022. március 8-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 147., 2000.6.21., 3. o.